CELEX: 32017R1410
Language: da
Date: 2017-08-02 00:00:00
Title: Kommissionens forordning (EU) 2017/1410 af 2. august 2017 om ændring af bilag II og III til Europa-Parlamentets og Rådets forordning (EF) nr. 1223/2009 om kosmetiske produkter (EØS-relevant tekst. )

3.8.2017   
               
               
                  DA
               
               
                  Den Europæiske Unions Tidende
               
               
                  L 202/1
               
            KOMMISSIONENS FORORDNING (EU) 2017/1410
      af 2. august 2017
      om ændring af bilag II og III til Europa-Parlamentets og Rådets forordning (EF) nr. 1223/2009 om kosmetiske produkter
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 1223/2009 af 30. november 2009 om kosmetiske produkter (1), særlig artikel 31, stk. 1, og
      ud fra følgende betragtninger:
      
                  (1)
               
               
                  Den Videnskabelige Komité for Forbrugersikkerhed (VKF) konkluderede i sin udtalelse af 26.-27. juni 2012 (2), at 3- og 4- (4-hydroxy-4-methylpentyl)cyclohex-3-en-1-carbaldehyd (HICC) med INCI-betegnelsen Hydroxyisohexyl 3-Cyclohexene Carboxaldehyde, 2,6-dihydroxy-4-methyl-benzaldehyd (atranol) og 3-chlor-2,6-dihydroxy-4-methyl-benzaldehyd (chloratranol) ikke bør anvendes i kosmetiske produkter, da de er de duftstofallergener, der hidtil har forårsaget det højeste antal tilfælde af kontaktallergi.
               
            
                  (2)
               
               
                  Der er således en potentiel risiko for menneskers sundhed, og de pågældende stoffer bør derfor forbydes i kosmetiske produkter.
               
            
                  (3)
               
               
                  HICC er reguleret i løbenummer 79 i bilag III til forordning (EF) nr. 1223/2009, hvoraf det fremgår, at stoffets tilstedeværelse skal anføres i listen over bestanddele, jf. samme forordnings artikel 19, stk. 1, litra g), når koncentrationen heraf overskrider 0,001 % i produkter, som ikke afrenses, og 0,01 % i produkter, som afrenses. Da HICC bør forbydes i kosmetiske produkter, bør det pågældende løbenummer udgå.
               
            
                  (4)
               
               
                  VKF anførte i sin udtalelse af 26.-27. juni 2012, at atranol og chloratranol er naturlige komponenter i ekstrakt af egemos (Evernia prunastri) og træmos (Evernia furfuracea), reguleret hhv. ved løbenummer 91 og 92 i bilag III til forordning (EF) nr. 1223/2009.
               
            
                  (5)
               
               
                  Det er hensigtsmæssigt at fastsætte en rimelig frist, så industrien kan tilpasse sig de nye forbud og derfor ikke længere bringe i omsætning eller tilgængeliggøre de pågældende produkter, som indeholder et eller flere af de forbudte stoffer. Ved fastsættelsen af disse frister bør der også tages behørigt hensyn til disse produkters potentielle risiko for menneskers sundhed. Begrænsningen for HICC i løbenummer 79 i bilag III til forordning (EF) nr. 1223/2009 bør finde anvendelse, indtil tilgængeliggørelsen af produkter, der indeholder nævnte stof, ikke længere er tilladt. Dette løbenummer bør derfor først udgå på et senere tidspunkt.
               
            
                  (6)
               
               
                  Navnlig den usædvanligt komplekse og langvarige procedure for omformulering af duftstoffer og forbrugernes bekymringer over ændringen af duftstoffers egenskaber bør afspejles i, at industrien får længere frister end normalt i forbindelse med tilpasninger af produkter. Manifestation af kontaktallergi over for duftstoffer er normalt begrænset til huden. Forbrugere med kontaktallergi over for duftstofallergener er ofte opmærksomme på, at de ikke kan anvende parfumerede produkter på deres hud og kan derfor undgå dem.
               
            
                  (7)
               
               
                  Bilag II og III til forordning (EF) nr. 1223/2009 bør ændres i overensstemmelse hermed.
               
            
                  (8)
               
               
                  Foranstaltningerne i denne forordning er i overensstemmelse med udtalelse fra Det Stående Udvalg for Kosmetiske Produkter —
               
            VEDTAGET DENNE FORORDNING:
      Artikel 1
      Bilag II og III til forordning (EF) nr. 1223/2009 ændres som angivet i bilaget til nærværende forordning.
      Artikel 2
      Fra den 23. august 2019 må kosmetiske produkter, der indeholder et eller flere stoffer, som er forbudt ved denne forordning, ikke bringes i omsætning på EU-markedet.
      Fra den 23. august 2021 må kosmetiske produkter, der indeholder et eller flere stoffer, som er forbudt ved denne forordning, ikke gøres tilgængeligt på EU-markedet.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      Punkt 2 i bilaget finder anvendelse fra den 23. august 2021.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 2. august 2017.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EUT L 342 af 22.12.2009, s. 59.
      
         (2)  SCCS/1459/11.
      
         BILAG
         I bilag II og III til forordning (EF) nr. 1223/2009 foretages følgende ændringer:
         
                     1)
                  
                  
                     I bilag II tilføjes følgende tre løbenumre i tabellen:
                     
                                 Løbenummer
                              
                              
                                 Stofidentifikation
                              
                           
                                 Kemisk navn/INN
                              
                              
                                 CAS-nr.
                              
                              
                                 EF-nr.
                              
                           
                                 a
                              
                              
                                 b
                              
                              
                                 c
                              
                              
                                 d
                              
                           
                                 »1380
                              
                              
                                 3- og 4- (4-Hydroxy–4-methylpentyl)cyclohex-3-en-1-carbaldehyd (HICC) (*1)
                                 
                              
                              
                                 51414-25-6/
                                 31906-04-4/
                              
                              
                                 257-187-9/
                                 250-863-4/
                              
                           
                                 1381
                              
                              
                                 2,6-Dihydroxy-4-methyl-benzaldehyd (atranol) (*1)
                                 
                              
                              
                                 526-37-4/
                              
                              
                                 —
                              
                           
                                 1382
                              
                              
                                 3-Chlor-2,6-dihydroxy-4-methyl-benzaldehyd (chloratranol) (*1)
                                 
                              
                              
                                 57074-21-2/
                              
                              
                                 —
                              
                           
               
                     2)
                  
                  
                     I tabellen i bilag III udgår løbenummer 79.
                  
               
            (*1)  Fra den 23. august 2019 må kosmetiske produkter, der indeholder dette stof, ikke bringes i omsætning på EU-markedet. Fra den 23. august 2021 må kosmetiske produkter, der indeholder dette stof, ikke tilgængeliggøres på EU-markedet.«